हरदोई 21 दिसम्बर। ऋषभ शुक्ला। निवर्तमान जिलाधिकारी शुभ्रा सक्सेना की कलेक्ट्रेट परिवार विकास परिवार एव पुलिस लाइन में भावभीनी विदाई दी गई . इस अवसर पर वक्ताओं ने एक सुर में कहा कि उनके किये गये कार्यकाल एवं उनके स्नेह को किसी भी दशा में विस्मृत नही किया जा सकता है. उनके अतुलनीय किये गये कार्यो की प्रशंसा करते हुए जिस प्रकार घर का मुखिया गलत हरकत करने पर अपने बच्चों का डाटता है ओर बाद मे उसे पुचकारता है ठीक उसी प्रकार की कार्यशैली रही निवर्तमान जिलाधिकारी की. उन्होने कार्य को सदैव प्राथमिकता दी. किसी भी दबाव में न आकर शासकीय एवं जनहित के कार्यो को ही प्राथमिकता दी. जनपदीय अधिकारियों ने स्वतन्त्र होकर निस्पक्षता के साथ निवर्तमान जिलाधिकारी के अधिनस्थतत्व में कार्य किया. निवर्तमान जिलाधिकारी द्वारा कई कार्य जनपद के लिए अहम किये गये. चाहे वह ग्राम समाधान दिवस होए गोसदन का संचालन हो अथवा भूमाफियाओं के खिलाफ चलाये गये अभियान हो . निवर्तमान जिलाधिकारी शुभ्रा सक्सेना को बच्चो ने बुके एवं प्रतीक चिन्ह देकर सम्मानित भी किया।